তথ্যবিবরণী নম্বর : ৩১৬৯

**রূপগঞ্জে কারখানায় অগ্নিকাণ্ডে দগ্ধ শ্রমিকদের মৃত্যুতে সমাজ কল্যাণ মন্ত্রী ও প্রতিমন্ত্রীর শোক**

ঢাকা, আষাঢ় ২৫ (৯ জুলাই)

নারায়ণগঞ্জ জেলার রূপগঞ্জে সেজান জুস কারখানায় অগ্নিকাণ্ডে হতাহতের ঘটনায় গভীর শোক ও দুঃখ প্রকাশ করেছেন সমাজকল্যাণমন্ত্রী নুরুজ্জামান আহমেদ ও সমাজকল্যাণ প্রতিমন্ত্রী মোঃ আশরাফ আলী খান খসরু।

আজ পৃথক শোকবার্তায় মন্ত্রী ও প্রতিমন্ত্রী অগ্নিকান্ডে নিহতদের আত্মার মাগফিরাত কামনা করেন এবং শোকসন্তপ্ত পরিবারের প্রতি গভীর সমবেদনা জানান।

সমাজকল্যাণ মন্ত্রী ও প্রতিমন্ত্রী  আহতদের দ্রুত আরোগ‍্য কামনা করেন।

#

জাকির/নাইচ/রফিকুল/রেজাউল/২০২১/২৩০২ ঘণ্টা

তথ্যবিবরণী নম্বর : ৩১৬৮

**রূপগঞ্জে কারখানায় অগ্নিকাণ্ডের ঘটনাস্থল পরিদর্শন করেন শ্রম প্রতিমন্ত্রী**

ঢাকা, আষাঢ় ২৫ (৯ জুলাই)

নারায়ণগঞ্জ রূপগঞ্জের কারখানায় অগ্নিকাণ্ডের ঘটনাস্থল পরিদর্শন করেন শ্রম ও কর্মসংস্থান প্রতিমন্ত্রী বেগম মন্নুজান সুফিয়ান।

প্রতিমন্ত্রী আজ ঘটনাস্থল পরিদর্শন শেষে সাংবাদিককে জানান, অগ্নিকাণ্ডে কারো কোনো গাফেলাতি থাকলে ব্যবস্থা নেয়া হবে এবং এ বিষয়ে একটি তদন্ত কমিটি গঠন করা হবে। এর আগেই শ্রম মন্ত্রণালয়ের অধীন কলকারখানা ও প্রতিষ্ঠান পরিদর্শন অধিদপ্তরের যুগ্ম মহাপরিদর্শক (সেফটি) কে প্রধান করে সেইফটির বিষয়টি দেখার জন্য আলাদা তদন্ত কমিটি গঠন করেছে। এছাড়া এই কারখানায় কোনো শিশু শ্রম ছিল কিনা তা খতিয়ে দেখা হবে। যদি প্রমাণ পাওয়া যায় তাহলে শ্রম আইন অনুযায়ী ব্যবস্থা নেয়া হবে।

মন্নুজান সুফিয়ান এ সময় অগ্নিকাণ্ডে নিহত শ্রমিকদের পরিচয় নিশ্চিত হওয়ার পর প্রত্যেকের স্বজনকে শ্রমিক কল্যাণ ফাউন্ডেশন তহবিল থেকে ২ লাখ টাকা ও আহতদেরকে আগামীকাল ৫০ হাজার টাকা করে চিকিৎসা সহায়তা দেওয়া হবে বলে জানান।

প্রতিমন্ত্রী ঘটনাস্থল পরিদর্শন শেষে রূপগঞ্জের একটি হাসপাতালে এবং ঢাকা মেডিক্যাল কলেজ হাসপাতালে চিকিৎসাধীন দগ্ধ শ্রমিকদের দেখতে যান এবং তাদের খোঁজ খবর নেন।

এ সময় শ্রম সচিব কে এম আব্দুস সালাম, কলকারখান ও প্রতিষ্ঠান পরিদর্শন অধিদপ্তরের মহাপরিচালক মোঃ নাসির উদ্দিন আহমেদ, শ্রম অধিদপ্তরের মহাপরিচাক গৌতম কুমার-সহ মন্ত্রণালয়ের ঊর্ধ্বতন কর্মকর্তাগণ উপস্থিত ছিলেন।

#

আকতারুল/নাইচ/রফিকুল/রেজাউল/২০২১/২১৫০ ঘণ্টা

তথ্যবিবরণী নম্বর : ৩১৬৭

**রূপগঞ্জে কারখানায় অগ্নিকাণ্ডে শ্রমিকদের মৃত্যুতে মন্ত্রী, প্রতি ও উপমন্ত্রীর শোক**

ঢাকা, আষাঢ় ২৫ (৯ জুলাই)

নারায়ণগঞ্জের রূপগঞ্জের সেজান জুস কারখানায় অগ্নিকাণ্ডে হতাহতের ঘটনায় গভীর শোক প্রকাশ করেছেন খাদ্যমন্ত্রী সাধন চন্দ্র মজুমদার, বাণিজ্যমন্ত্রী টিপু মুনশি, রেলপথ মন্ত্রী মোঃ নূরুল ইসলাম সুজন এবং পানি সম্পদ প্রতিমন্ত্রী কর্নেল (অব.) জাহিদ ফারুক, গৃহায়ন ও গণপূর্ত প্রতিমন্ত্রী শরীফ আহমেদ এবং পানি সম্পদ উপমন্ত্রী এ কে এম এনামুল হক শামীম।

মন্ত্রী, প্রতিমন্ত্রী ও উপমন্ত্রী আজ এক শোকবার্তায় নিহতদের আত্মার মাগফিরাত কামনা করেন এবং শোকসন্তপ্ত পরিবারের সদস্যদের প্রতি গভীর সমবেদনা জানান। একইসঙ্গে তাঁরা আহতদের দ্রুত আরোগ‍্য কামনা করেন।

#

কামাল/নাইচ/রফিকুল/রেজাউল/২০২১/২১৪৮ ঘণ্টা

তথ্যবিবরণী নম্বর : ৩১৬৬

**ঢাকা বিভাগে সরকারি ত্রাণ বিতরণ অব্যাহত**

ঢাকা, আষাঢ় ২৫ (৯ জুলাই)

করোনা ভাইরাস মহামারির প্রেক্ষিতে মানবিক সহায়তা হিসেবে  সরকারের পক্ষ হতে ঢাকা বিভাগে ত্রাণ সামগ্রী বিতরণ কার্যক্রম অব্যাহত রয়েছে।

গতকাল ৮ জুলাই ঢাকা বিভাগের বিভিন্ন জেলায় এ কার্যক্রম পরিচালিত হয়েছে।

শরীয়তপুর জেলায় ১ লাখ ৬৯ হাজার টাকা নগদ অর্থ এবং ২ হাজার কেজি চাল বিতরণ করা হয়েছে। এছাড়া ৩৩৩ হট লাইনে ত্রাণ বিতরণ করা হয়েছে।

সংশ্লিষ্ট  জেলার  জেলা তথ্য অফিসসমূহ ঢাকা বিভাগীয়  তথ্য অফিসের মাধ্যমে  এসব তথ্য জানিয়েছে।

#

আনোয়ার/নাইচ/রফিকুল/রেজাউল/২০২১/২০০০ ঘণ্টা

তথ্যবিবরণী নম্বর : ৩১৬৫

**নারায়ণগঞ্জে কারখানায় অগ্নিকাণ্ডের উদ্ধার কাজ পরিদর্শন পাটমন্ত্রীর**

ঢাকা, আষাঢ় ২৫ (৯ জুলাই)

নারায়ণগঞ্জের রূপগঞ্জে সজীব গ্রুপের অঙ্গপ্রতিষ্ঠান হাসেম ফুড অ্যান্ড বেভারেজের ফুডস (সেজান জুস নামে পরিচিত) ফ্যাক্টরিতে অগ্নিকাণ্ডের ঘটনাস্থলের উদ্ধার কাজ পরিদর্শন করেন বস্ত্র ও পাটমন্ত্রী গোলাম দস্তগীর গাজী, বীরপ্রতীক।

মন্ত্রী ব্যক্তিগতভাবে এবং নারায়ণগঞ্জ জেলার জনগণের পক্ষ থেকে  নিহতদের বিদেহী আত্মার শান্তি কামনা করেছেন। পাশাপাশি শোকসন্তপ্ত পরিবারের প্রতি গভীর সমবেদনা জানান। নিহতের পরিবার এবং আহতদের পাশে দাঁড়ানোর জন্য মন্ত্রী সংশ্লিষ্ট সবাইকে অনুরোধ জানান। এছাড়া তিনি আহতদের সুচিকিৎসার নিশ্চিতের জন্য নির্দেশনা প্রদান করেন।

এ সময় নারায়ণগঞ্জ জেলা পুলিশ সুপার জায়েদুল আলম, স্থানীয় জনপ্রতিনিধি, আওয়ামী লীগ নেতৃবৃন্দ ও প্রশাসনের অন্যান্য কর্মকর্তাবৃন্দ উপস্থিত ছিলেন।

প্রসঙ্গত, ৮ জুলাই বৃহস্পতিবার বিকাল সাড়ে ৫টার পর কারখানাটিতে আগুন লাগে। আগুনে ৫০ জনের অধিক লোক মারা গেছে। আহত হয়েছে ৫০ জনের অধিক।

#

সৈকত/নাইচ/রফিকুল/রেজাউল/২০২১/২০৫৫ ঘণ্টা

তথ্যবিবরণী নম্বর : ৩১৬৪

**চট্টগ্রাম বিভাগের বিভিন্ন জেলায় অসহায় ও কর্মহীনদের মাঝে ত্রাণ বিতরণ অব্যাহত**

ঢাকা, আষাঢ় ২৫ (৯ জুলাই)

কোভিড-১৯ এর সংক্রমণ প্রতিরোধে চলমান কঠোর লকডাউনের নবম দিনে আজ চট্টগ্রাম বিভাগের বিভিন্ন জেলায় অসহায়, কর্মহীন ও প্রান্তিক জনগোষ্ঠীর মাঝে প্রধানমন্ত্রীর উপহার হিসেবে বিভিন্ন ত্রাণসামগ্রী বিতরণ করা হয়।

বান্দরবান জেলা প্রশাসন কর্তৃক আজ জেলার জিমনেসিয়াম মাঠে ৩৭০ জন অসহায় ও দরিদ্র মানুষের মাঝে প্রধানমন্ত্রীর উপহার বিতরণ করা হয়। ত্রাণসামগ্রী বিতরণ অনুষ্ঠানে প্রধান অতিথি হিসেবে উপস্থিত ছিলেন বান্দরবানের জেলা প্রশাসক ইয়াছমিন পারভীন তিবরীজি। ত্রাণ গ্রহীতাদের মধ্যে ছিল শীল কল্যাণ সমিতির কর্মচারী, দিনমজুর, গৃহকর্মী, আবাসিক হোটেল, মোটেল ও গেস্টহাউজের কর্মচারী।

এদিকে লক্ষ্মীপুর জেলায় আজ জেলা প্রশাসন কর্তৃক প্রধানমন্ত্রীর উপহার হিসেবে ২২০টি পরিবারের মাঝে ত্রাণসামগ্রী বিতরণ করা হয়। ত্রাণসামগ্রী হিসেবে প্রতি পরিবারকে ১০ কেজি চাল, ১ কেজি ডাল, ১ কেজি চিনি, ১ কেজি লবণ ও ১ লিটার সয়াবিন তেল প্রদান করা হয়।

#

ফয়সল/নাইচ/রফিকুল/রেজাউল/২০২১/২০৫০ ঘণ্টা

তথ্যবিবরণী নম্বর : ৩১৬৩

**রূপগঞ্জে কারখানায় অগ্নিকাণ্ডে দগ্ধ শ্রমিকদের মৃত্যুতে সংস্কৃতি প্রতিমন্ত্রীর শোক**

ঢাকা, আষাঢ় ২৫ (৯ জুলাই)

নারায়ণগঞ্জের রূপগঞ্জের সেজান জুস কারখানায় অগ্নিকাণ্ডে হতাহতের ঘটনায় গভীর শোক প্রকাশ করেছেন সংস্কৃতি বিষয়ক প্রতিমন্ত্রী কে এম খালিদ।

প্রতিমন্ত্রী আজ এক শোকবার্তায় নিহতদের আত্মার মাগফিরাত কামনা করেন এবং শোকসন্তপ্ত পরিবারের সদস্যদের প্রতি গভীর সমবেদনা জানান। একইসঙ্গে তিনি আহতদের দ্রুত আরোগ‍্য কামনা করেন।

#

ফয়সল/পাশা/রফিকুল/রেজাউল/২০২১/১৯২৭ ঘণ্টা

তথ্যবিবরণী নম্বর : ৩১৬২

**রূপগঞ্জে কারখানায় অগ্নিকাণ্ডে দগ্ধ শ্রমিকদের মৃত্যুতে পরিবেশ মন্ত্রীর শোক**

ঢাকা, আষাঢ় ২৫ (৯ জুলাই)

নারায়ণগঞ্জের রূপগঞ্জের সেজান জুস কারখানায় অগ্নিকাণ্ডে হতাহতের ঘটনায় গভীর শোক প্রকাশ করেছেন পরিবেশ, বন ও জলবায়ু পরিবর্তন মন্ত্রী মোঃ শাহাব উদ্দিন।

আজ এক শোকবার্তায় মন্ত্রী নিহতদের আত্মার মাগফিরাত কামনা করেন এবং শোকসন্তপ্ত পরিবারের প্রতি গভীর সমবেদনা জানান। তিনি আহতদের দ্রুত আরোগ‍্য কামনা করেন।

#

দীপংকর/পাশা/রফিকুল/রেজাউল/২০২১/১৯২৫ ঘণ্টা

তথ্যবিবরণী নম্বর : ৩১৬১

**সাংবাদিক রেজওয়ানুল হক রাজার মায়ের মৃত্যুতে তথ্য ও সম্প্রচার মন্ত্রীর শোক**

ঢাকা, আষাঢ় ২৫ (৯ জুলাই)

মাছরাঙা টেলিভিশনের বার্তাপ্রধান ও জাতীয় প্রেসক্লাবের সহসভাপতি রেজওয়ানুল হক রাজা ও নিউজ টোয়েন্টিফোর টিভির জ্যেষ্ঠ বার্তা সম্পাদক বোরহানুল হক সম্রাটের মা সাজেদা বেগমের মৃত্যুতে গভীর শোক ও দুঃখ প্রকাশ করেছেন তথ্য ও সম্প্রচার মন্ত্রী এবং আওয়ামী লীগের যুগ্ম সাধারণ সম্পাদক ড. হাছান মাহ্‌মুদ।

আজ রাজধানীর একটি হাসপাতালে সাজেদা বেগমের ইন্তেকালের সংবাদে মন্ত্রী প্রয়াতের বিদেহী আত্মার শান্তি কামনা করেন এবং তাঁর শোকসন্তপ্ত পরিবারের সদস্যদের প্রতি গভীর সমবেদনা জানান। ড. হাছান মাহ্‌মুদ করোনা চিকিৎসাধীন রেজওয়ানুল হকের বাবার দ্রুত সুস্থতার জন্যও প্রার্থনা করেন।

#

আকরাম/পাশা/রফিকুল/রেজাউল/২০২১/১৯২৪ ঘণ্টা

তথ্যবিবরণী নম্বর : ৩১৬০

**রূপগঞ্জে কারখানায় অগ্নিকাণ্ডে দগ্ধ শ্রমিকদের মৃত্যুতে বিজ্ঞান ও প্রযুক্তি মন্ত্রীর শোক**

ঢাকা, আষাঢ় ২৫ (৯ জুলাই)

নারায়ণগঞ্জের রূপগঞ্জের সেজান জুস কারখানায় অগ্নিকাণ্ডে হতাহতের ঘটনায় গভীর শোক ও দুঃখ প্রকাশ করেছেন  বিজ্ঞান ও প্রযুক্তি মন্ত্রী স্থপতি ইয়াফেস ওসমান।

আজ এক শোকবার্তায় মন্ত্রী নিহতদের আত্মার মাগফিরাত কামনা করেন এবং আহতদের দ্রুত আরোগ‍্য কামনা করেন।

#

বিবেকানন্দ/পাশা/রফিকুল/রেজাউল/২০২১/ ঘণ্টা

তথ্যবিবরণী নম্বর : ৩১৫৯

**রূপগঞ্জে কারখানায় অগ্নিকাণ্ডে দগ্ধ শ্রমিকদের মৃত্যুতে অর্থমন্ত্রীর শোক**

ঢাকা, আষাঢ় ২৫ (৯ জুলাই)

নারায়ণগঞ্জের রূপগঞ্জের সেজান জুস কারখানায় অগ্নিকাণ্ডে হতাহতের ঘটনায় গভীর শোক ও দুঃখ প্রকাশ করেছেন অর্থমন্ত্রী আ হ ম মুস্তফা কামাল, এফ‌সিএ।

আজ এক শোকবার্তায় অর্থমন্ত্রী নিহতদের আত্মার মাগফিরাত কামনা করেন এবং আহতদের দ্রুত আরোগ‍্য কামনা করেন। তি‌নি সকল শোকসন্তপ্ত পরিবারের প্রতি গভীর সমবেদনা জানান।

#

তৌ‌হিদুল/পাশা/রফিকুল/রেজাউল/২০২১/১৯০৮ ঘণ্টা

তথ্যবিবরণী                                                                                          নম্বর : ৩১৫৮

**কোভিড**-**১৯** **সংক্রান্ত সর্বশেষ প্রতিবেদন**

ঢাকা, ২৪ আষাঢ় (৮ জুলাই) :

স্বাস্থ্য অধিদপ্তর এবং রোগতত্ত্ব, রোগ নিয়ন্ত্রণ ও গবেষণা প্রতিষ্ঠান (আইইডিসিআর)-এর তথ্যানুযায়ী গত ২৪ ঘণ্টায় দেশে ৩৬ হাজার ৫৮৬ জনের নমুনা পরীক্ষা করে ১১ হাজার ৩২৪ জনের শরীরে করোনা সংক্রমণ পাওয়া গেছে। এ নিয়ে বাংলাদেশে এখন পর্যন্ত কোভিড-১৯ আক্রান্ত রোগীর সংখ্যা ১০ লাখ ৫৪৩ জন।

গত ২৪ ঘণ্টায় ২১২ জন-সহ এ পর্যন্ত ১৬ হাজার ৪ জন এ রোগে মৃত্যুবরণ করেছেন।

          করোনা ভাইরাস আক্রান্তদের মধ্যে এখন পর্যন্ত সুস্থ হয়েছেন ৮ লাখ ৬২ হাজার ৩৮৪ জন।

#

ফেরদৌস/পাশা/রফিকুল/রেজাউল/২০২১/১৮৩৫ ঘণ্টা

তথ্যবিবরণী নম্বর : ৩১৫৭

**খুলনা বিভাগে করোনাকালীন দুস্থদের মাঝে ত্রাণ বিতরণ অব্যাহত**

ঢাকা, আষাঢ় ২৫ (৯ জুলাই)

কোভিড-১৯ এর সংক্রমণ প্রতিরোধে চলমান কঠোর লকডাউনে আজ খুলনা বিভাগের বিভিন্ন জেলায় অসহায়, কর্মহীন ও প্রান্তিক জনগোষ্ঠীর মাঝে প্রধানমন্ত্রীর উপহার হিসেবে বিভিন্ন খাদ্যসামগ্রী বিতরণ করা হয়।  
  
 কুষ্টিয়া জেলা প্রশাসনের উদ্যোগে আজ ৮ শত ৫০টি পরিবারের মধ্যে ৮.৫০০ মেট্রিক টন চাল এবং ৩৮ জন দুস্থ ও অসহায় মানুষের মাঝে নগদ ৩৮ হাজার টাকা বিতরণ করা হয়। এছাড়া ভিজিএফ (খাদ্যশস্য) বিতরণ কার্যক্রমের আওতায় ৬ হাজার ৫০৮ টি উপকারভোগী পরিবারের মাঝে ৬৫.০৮০ মেট্রিক টন চাল বিতরণ করা হয়।

এদিকে, বাগেরহাট জেলায় ৩৩৩ জরুরি হেল্পলাইনে কল করার পর ১০ টি অসহায় ও দুস্থ পরিবারের ৪৫ জন লোকের মাঝে সরকারি মানবিক সহায়তা কার্যক্রমের আওতায় ত্রাণ বিতরণ করা হয়।

#

দীপংকর/পাশা/রফিকুল/রেজাউল/২০২১/১৮১২ ঘণ্টা

তথ্যবিবরণী নম্বর : ৩১৫৬

**রূপগঞ্জে কারখানায় অগ্নিকাণ্ডে দগ্ধ শ্রমিকদের মৃত্যুতে নৌপরিবহন প্রতিমন্ত্রীর শোক**

ঢাকা, আষাঢ় ২৫ (৯ জুলাই)

নারায়ণগঞ্জের রূপগঞ্জের সেজান জুস কারখানায় অগ্নিকাণ্ডে হতাহতের ঘটনায় গভীর শোক ও দুঃখ প্রকাশ করেছেন  নৌপরিবহন প্রতিমন্ত্রী খালিদ মাহমুদ চৌধুরী।

আজ এক শোকবার্তায় প্রতিমন্ত্রী নিহতদের আত্মার মাগফিরাত কামনা করেন এবং আহতদের দ্রুত আরোগ্য কামনা করেন।

#

জাহাঙ্গীর/পাশা/রফিকুল/রেজাউল/২০২১/১৭৫৪ ঘণ্টা                                  
তথ্যবিবরণী নম্বর : ৩১৫৫

**রূপগঞ্জে কারখানায় অগ্নিকাণ্ডে দগ্ধ শ্রমিকদের মৃত্যুতে শ্রম প্রতিমন্ত্রীর শোক ও সহায়তার ঘোষণা**

ঢাকা, আষাঢ় ২৫ (৯ জুলাই)

নারায়ণগঞ্জের রূপগঞ্জের সেজান জুস কারখানার অগ্নিকাণ্ডে হতাহতের ঘটনায় গভীর শোক ও দুঃখ প্রকাশ করেছেন শ্রম ও কর্মসংস্থান প্রতিমন্ত্রী বেগম মন্নুজান সুফিয়ান। তিনি শ্রম মন্ত্রণালয়ের অধীন শ্রমিক কল্যাণ ফাউন্ডেশন তহবিল থেকে নিহত স্বজনদের সহায়তার ঘোষণা দেন।

আজ এক শোকবার্তায় প্রতিমন্ত্রী শ্রমিক কল্যাণ তহবিল হতে এ সহায়তার ঘোষণা দেন। তিনি বলেন, যেসকল শ্রমিক আহত হয়ে চিকিৎসাধীন তাদের শ্রমিক কল্যাণ তহবিল হতে চিকিৎসা সহায়তা দেয়া হবে।

গতকাল অগ্নিকাণ্ড ঘটার পরপরই কলকারখানা ও প্রতিষ্ঠান পরিদর্শন অধিদপ্তর এবং শ্রম অধিদপ্তরের কর্মকর্তাদের এদুর্ঘটায় হতাহতের খোঁজ খবর রাখার নির্দেশ দেন। হাসপাতালে আহতদের চিকিৎসায় খোঁজ রাখেন। কলকারখানা ও প্রতিষ্ঠান পরিদর্শন অধিদপ্তর এবং শ্রম অধিদপ্তরের কর্মকর্তাদের হাসপাতালে থেকে চিকিৎসা তদারকির নির্দেশ দেন তিনি।

#

আকতারুল/পাশা/রফিকুল/রেজাউল/২০২১/১৭২২ ঘণ্টা

তথ্যবিবরণী নম্বর : ৩১৫৪

**রূপগঞ্জে কারখানায় ভয়াবহ অগ্নিকাণ্ডে দগ্ধ শ্রমিকদের মৃত্যুতে আইনমন্ত্রীর শোক**

ঢাকা, আষাঢ় ২৫ (৯ জুলাই)

নারায়ণগঞ্জের রূপগঞ্জে হাশেম ফুডস অ্যান্ড বেভারেজ’র  কারখানায় ভয়াবহ অগ্নিকাণ্ডের ঘটনায় অর্ধশতাধিক মানুষের মৃত্যুতে গভীর শোক ও দুঃখ প্রকাশ করেছেন আইন, বিচার ও সংসদ বিষয়ক মন্ত্রী আনিসুল হক ।

মন্ত্রী আজ এক শোকবার্তায় অগ্নিকাণ্ডে নিহতদের বিদেহী আত্মার শান্তি  কামনা করেন এবং তাঁদের শোকশন্তপ্ত পরিবারের প্রতি সমবেদনা জানান। পাশাপাশি  এ অগ্নিকাণ্ডে  আহতদের সুচিকিৎসা নিশ্চিত করতে সংশ্লিষ্টদের প্রতি আহ্বান জানান মন্ত্রী।

#

রেজাউল/পাশা/রফিকুল/রেজাউল/২০২১/১৭০৮ ঘণ্টা

তথ্যবিবরণী নম্বর : ৩১৫৩

**মুজিববর্ষ উপলক্ষ্যে ফিলিপাইনে স্মারক খাম ও ডাকটিকিট প্রকাশ**

ম্যানিলা, আষাঢ় ২৫ (৯ জুলাই)

 জাতির পিতা বঙ্গবন্ধু শেখ মুজিবুর রহমানের জন্মশতবার্ষিকীতে তাঁর স্মরণে স্মারক খাম ও বিশেষ ডাকটিকিট অবমুক্ত করেছে ফিলিপাইন পোস্টাল করপোরেশন ফিলপোস্ট। আজ ফিলিপাইন পোস্টাল করপোরেশন ও ফিলিপাইনস্থ বাংলাদেশ দূতাবাসের যৌথ উদ্যোগে ম্যানিলায় বাংলাদেশ দূতাবাস প্রাঙ্গণে উদ্বোধনী খাম ও ডাকটিকিট অবমুক্ত করেন ফিলপোস্ট পোস্টমাস্টার জেনারেল ও প্রধান নির্বাহী কর্মকর্তা নরম্যান ফুলগেনশিও এবং ফিলিপাইনে নিযুক্ত বাংলাদেশের রাষ্ট্রদূত আসাদ আলম সিয়াম। কোভিড-১৯ অতিমারির প্রেক্ষিতে অবশ্যপালনীয় সকল স্বাস্থ্যবিধি অনুসরণপূর্বক সীমিত পরিসরে আয়োজিত এই অনুষ্ঠানে ফিলপোস্টের ঊর্ধ্বতন কর্মকর্তাবৃন্দ এবং দূতাবাসের কর্মকর্তা-কর্মচারীগণ উপস্থিত ছিলেন।

উদ্বোধনী অনুষ্ঠানে বক্তব্যে পোস্টমাস্টার জেনারেল নরম্যান ফুলগেনশিও ফিলপোস্টকে জাতির পিতার জন্মশতবর্ষ উদ্‌যাপনে অংশীদার করার জন্য কৃতজ্ঞতা প্রকাশ করেন। তিনি বলেন, মুজিব লোগো সংবলিত এই ডাকটিকিট ও খাম ফিলিপিনোদের মধ্যে বঙ্গবন্ধু শেখ মুজিবুর রহমান সম্পর্কে আগ্রহ তৈরি করবে। জাতির পিতার প্রতি গভীর শ্রদ্ধা জানিয়ে রাষ্ট্রদূত তাঁর বক্তব্যে বলেন, জাতির পিতার নীতি, আদর্শ, ত্যাগ ও জীবনসংগ্রাম পৃথিবীর সব মুক্তিকামী মানুষের জন্য অনুপ্রেরণা হিসেবে কাজ করে। এই ডাকটিকিট ও খাম প্রকাশের মাধ্যমে ফিলিপাইন ও বহির্বিশ্বে জাতির পিতা বঙ্গবন্ধু শেখ মুজিবুর রহমানের নাম ব্যাপকভাবে প্রচারিত হবে। তিনি আশা প্রকাশ করেন যে বঙ্গবন্ধুর সংগ্রামী জীবনাদর্শ সাধারণ ফিলিপিনোদের ব্যাপকভাবে অনুপ্রাণিত করতে সক্ষম হবে। তিনি জাতির পিতার জন্মশতবর্ষ উদ্‌যাপনে দূতাবাসের সাথে যোগদানের জন্য ফিলপোস্টকে ধন্যবাদ জানান।

উল্লেখ্য, মুজিববর্ষের লোগো সংবলিত উদ্বোধনী খাম ও ১৭ ফিলিপাইন পেসো মূল্যমানের ডাকটিকিট ডিজাইন করেছে ফিলপোস্ট ক্রিয়েটিভ টিম।

#

সায়মা/পাশা/রফিকুল/রেজাউল/২০২১/১৬৫০ ঘণ্টা

তথ্যবিবরণী নম্বর : ৩১৫২

**নারায়ণগঞ্জের রূপগঞ্জে কারখানায় আগুনে দগ্ধ হয়ে মানুষের মৃত্যুতে বস্ত্র ও পাট মন্ত্রীর শোক**

ঢাকা, আষাঢ় ২৫ (৯ জুলাই)

নারায়ণগঞ্জের রূপগঞ্জে খাদ্যপণ্যের কারখানায় দগ্ধ হয়ে মানুষের মৃত্যুতে গভীর শোক ও দুঃখ প্রকাশ করেছেন বস্ত্র ও পাট মন্ত্রী গোলাম দস্তগীর গাজী, বীরপ্রতীক।

মন্ত্রী ব্যক্তিগতভাবে এবং নারায়ণগঞ্জ জেলার জনগণের পক্ষ থেকে  নিহতদের বিদেহী আত্মার শান্তি কামনা করেন এবং শোকসন্তপ্ত পরিবারের প্রতি গভীর সমবেদনা জানান।

#

সৈকত/পাশা/রফিকুল/রেজাউল/২০২১/১৬২০ ঘণ্টা

তথ্যবিবরণী নম্বর : ৩১৫১

**করোনাকালীন বিভিন্ন মন্ত্রণালয়ের অত্যাবশ্যকীয় কার্যক্রম সমন্বয় সাধনের জন্য**

**জনপ্রশাসন মন্ত্রণালয়ে কন্ট্রোল রুম চালু**

ঢাকা, আষাঢ় ২৫ (৯ জুলাই)

কোভিড-১৯ বিস্তাররোধে সার্বিক কার্যাবলী বা চলাচলে বিদ্যমান বিধি-নিষেধ চলাকালীন জনপ্রশাসন মন্ত্রণালয়ের সাথে বিভিন্ন মন্ত্রণালয় বা বিভাগের অত্যাবশ্যকীয় কার্যক্রম সমন্বয় এবং এ সংক্রান্ত তথ্য ঊর্ধ্বতন কর্তৃপক্ষকে অবহিত করার লক্ষ্যে একটি কন্ট্রোল রুম খোলা হয়েছে।

জনপ্রশাসন মন্ত্রণালয়ের বিভিন্ন পর্যায়ের কর্মকর্তা-কর্মচারীকে ৮-১৪ জুলাই ২০২১ পর্যন্ত এ দায়িত্ব প্রদান করা হয়েছে।

কন্ট্রোল রুমের ঠিকানা: ভবন নং-৩, কক্ষ নং-১৩/খ, টেলিফোন: ৯৫৪৯৬২১. ইমেইল: adminwelf@mopa.gov.bd.

#

শিবলী/মেহেদী/জুলফিকার/রেজ্জাকুল/মাসুম/২০২১/১৪০০ ঘণ্টা

তথ্যবিবরণী নম্বর : ৩১৫০

**একুশে পদকপ্রাপ্ত আলোকচিত্রী গোলাম মুস্তাফা'র মৃত্যুতে সংস্কৃতি প্রতিমন্ত্রীর শোক**

ঢাকা, আষাঢ় ২৫ (৯ জুলাই)

একুশে পদকপ্রাপ্ত আলোকচিত্রী গোলাম মুস্তাফা'র মৃত্যুতে গভীর শোক ও দুঃখ প্রকাশ করেছেন সংস্কৃতি বিষয়ক প্রতিমন্ত্রী কে এম খালিদ।

প্রতিমন্ত্রী আজ শোকবার্তায় মরহুমের বিদেহী আত্মার মাগফেরাত কামনা করেন এবং তাঁর শোকসন্তপ্ত পরিবারের প্রতি গভীর সমবেদনা জানান।

উল্লেখ্য, গোলাম মুস্তাফা আজ রাজধানীর নিজ বাসভবনে বার্ধক্যজনিত কারনে শেষ নিঃশ্বাস ত্যাগ করেন (ইন্না লিল্লাহি ............... রাজিউন)।

#

ফয়সল/মেহেদী/জুলফিকার/রেজ্জাকুল/মাসুম/২০২১/১৩৪৪ ঘণ্টা

Handout Number : 3148

**Foreign Minister mourns the loss of lives in Japan**

Dhaka, (9 July)

Foreign Minister Dr. A. K. Abdul Momen expressed his deep condolence over the loss of lives at Atami in Shizuoka prefecture by the sudden landslide. Foreign Minister also said that it is yet another manifestation of our inadequacies in the face of the vagaries of nature, often a result of climate change.

In a Condolence message sent to Foreign Minister of Japan MOTEGI Toshimitsu, Dr. Momen conveyed heartfelt sympathies to the members of the bereaved families.

Foreign Minister said, “The people of Japan have a very special place in our hearts. We will always stand by our time-tested Japanese friends who stood by the people of Bangladesh since our War of Liberation in 1971.”

#

Tohidul /Mehedi/Zulfikar/Rezzakul/Masum/2021/1300 hours

তথ্যবিবরণী নম্বর : ৩১৪৯

**ফেরিতে গাড়ি ও যাত্রী পরিবহন বন্ধ**

ঢাকা, আষাঢ় ২৫ (৯ জুলাই)

আজ থেকে ফেরিতে যাত্রীবাহী সকল ধরনের গাড়ি ও যাত্রী পরিবহন বন্ধ থাকবে। কঠোর স্বাস্হ্যবিধি মেনে শুধু জরুরি পণ‍্যবাহী গাড়ি ও অ্যাম্বুলেন্স পারাপার করবে।

বাংলাদেশ অভ্যন্তরীণ নৌ-পরিবহন করপোরেশন (বিআইডব্লিউটিসি) আজ এ সংক্রান্ত এক বিজ্ঞপ্তি জারি করেছে।

#

জাহাঙ্গীর/মেহেদী/জুলফিকার/রেজ্জাকুল/মাসুম/২০২১/১৩৩০ ঘণ্টা